Diari Oficial de la Generalitat Valenciana


Sumari del DOGV 9257, del 17-01-2022 (2021/12749)

RESOLUCIÓ 863, de 30 de novembre de 2021, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca un concurs específic per a la provisió del lloc de treball número 23 de la relació de llocs de treball d'aquesta agència, amb la denominació de tècnic o tècnica superiors de gestió administrativa, obert a funcionaris i funcionàries de les administracions públiques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12577


Data del document
:   30-11-2021

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ 863, de 30 de novembre de 2021, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca un concurs específic per a la provisió del lloc de treball número 23 de la relació de llocs de treball d'aquesta agència, amb la denominació de tècnic o tècnica superiors de gestió administrativa, obert a funcionaris i funcionàries de les administracions públiques. [2021/12849]  
Incoat l'expedient 2021/C07\_01/000001, relatiu a la convocatòria d'un concurs específic per a la provisió del lloc de treball vacant número 23 de la relació de llocs de treball de l'Agència, amb la denominació de tècnic/a superior de gestió administrativa, del qual resulten els següents  
  
  
Antecedents  
I. En virtut de Resolució número 565/2021, de 29 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana (d'ara endavant, Agència), amb la negociación sindical prèvia corresponent, s'aproven les bases generals per a la provisió dels llocs de treball de l'Agència, el sistema de provisió del qual és el concurs específic i el barem de mèrits.  
Les citades bases generals esmentades han sigut objecte de publicació en el Diari Oficial de la Generalitat Valenciana núm. 9147, de 10 d'agost de 2021.  
Amb posterioritat, i amb la negociació sindical previa corresponent, han sigut objecte de modificació puntual, que s'aprova mitjançant la Resolució núm. 733/2021, de 20 d'octubre, publicada en el Diari Oficial de la Generalitat Valenciana núm. 9207, de 3 de novembre de 2021.  
  
II. En la relació de llocs de treball de l'Agència vigent (publicada l'actualització en DOGV núm. 8985 de 29.12.2020) consta inclòs el lloc de treball número 23, tècnic o tècnica superior de gestió administrativa, que es troba vacant i és preceptiu quew es convoque amb la finalitat de proveir-lo amb caràcter definitiu.  
III. El lloc a proveir té cobertura pressupostària, atès que hi ha crèdit adequat i suficient per a atendre les obligacions econòmiques derivada de la seua provisió.  
  
Fonaments de dret  
Primer. De conformitat amb el que hi ha establit en l'article 78 del text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre (d'ara en davant, TREBEP), en relació a l'article 110 de la Llei 4/2021, de 16 d'abril, de la Generalitat, de la funció pública valenciana (d'ara en davant, LFPV), la provisió de llocs de treball s'ha de dur a terme pels procediments de concurs i de lliure designació amb convocatòria pública, d'acord amb el que figure en la relació de llocs de treball, i amb respecte als principis d'igualtat, mèrit, capacitat i publicitat.  
  
Segon. De conformitat amb el que hi ha disposat en l'article 79.1 del TREBEP, el concurs, com a procediment normal de provisió de llocs de treball, ha de consistir en la valoració dels mèrits i les capacitats i, si escau, les aptituds dels candidats per part dels òrgans col·legiats de caràcter tècnic. La composició d'aquests òrgans, ha de respondre al principi de professionalitat i especialització dels seus membres i s'ha de adequar al criteri de paritat entre dona i home i el seu funcionament s'ha de ajustar a les regles d'imparcialitat i objectivitat.  
D'altra banda, l'LFPV en el seu article 113, preveu l'aplicació del sistema de concurs específic quan així estiga establit en la relació de llocs de treball, consistent en la valoració en dues fases diferenciades: d'una banda, els mèrits establits en l'apartat 2 de l'article 111, i de l'altra, altres coneixements, capacitats i aptituds relacionats amb les funcions específiques assignades al lloc de treball convocat.  
  
Tercer. S'estableix en l'article 29 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana com tambè en l'article 61 del Reglament de funcionament i règim interior, de data 27 de juny de 2019, de l'Agència (DOGV 8582, 02.07.2019), que la provisió dels llocs de treball de l'Agència s'ha de dur a terme mitjançant els sistemes de provisió previstos en la Llei de funció pública valenciana.  
  
  
Quart. La relació de llocs de treball vigente, aprovada per Resolució núm. de 19 d'agost de 2019, del director de l'Agència (DOGV 8624, 30.08.2019), modificada per les resolucions núm. 93/2020, de 8 d'abril (DOGV 8789, 15.04.2020), 610/2020, d'11 de desembre i núm. 630/2020, de 16 de desembre (DOGV 8985, 29.12.2020), estableix el sistema de provisió dels llocs de treball que la integren, i indica per al lloc que es convoca el concurs específic.  
  
Cinqué. Per tot això, de conformitat amb el que s'estableix en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en virtut de les funcions recollides en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
Primer  
Convocar el concurs específic per a la provisió definitiva, del següent lloc de treball de naturalesa funcionarial obert a funcionaris i funcionàries de les administracions públiques:  
- Lloc de treball número 23, tècnic o tècnica superior de gestió administrativa  
  
Segon  
Aprovar les bases específiques que regeixen la convocatòria i els annexos que s'adjunten a la present resolució.  
  
Tercer  
Designar, a l'efecte de conformar l'Òrgan Tècnic de Provisió, atesos criteris de paritat, al personal funcionari indicat a continuació:  
  
  
Titulars:  
Presidència: M. Mercedes Estellés Chapa, funcionària de carrera, subgrup A1, de l'Agència.  
Vocalies:   
- Miguel A. Furió Ferri, funcionari de carrera, subgrup A1, de l'Agència.  
- Itziar Cristina Martínez Mares, funcionària de carrera, subgrup A1, de l'Agència.  
- José Javier Cuenca Cervera, funcionario de carrera de l'Administración local, subgrupo A1.  
Secretaria: Vanesa Aguilar Raimundo, funcionària de carrera, subgrup A1, de l'Agència.  
  
Suplents:   
Presidència: Gustavo A. Segura Huertas, funcionari de carrera, subgrup A1, de l'Agència.  
Vocalies:  
- Irene Bravo Rey, funcionària de carrera, subgrup A1, de l'Agència.  
- Carmen Domínguez Calomarde, funcionària de carrera, subgrup A1, de l'Agència.  
- José Luis Serrano Borraz, funcionari d'administració local amb habilitació de carácter nacional, subgrupo A1.  
Secretaria: M. Isabel Climent Monzó, funcionària de carrera, subgrup A1, de l'Agència.  
Les vocalies suplents substituiran als tituars per l'ordre que són relacionades.   
  
Quart  
Ordenar la publicació de la convocatòria en el Diari Oficial de la Generalitat Valenciana i, de manera prèvia o simultània, en el Butlletí Oficial de les Corts Valencianes, com també en el tauler d'anuncis i en el portal de transparència de l'Agència.  
La resta de publicacions s'han de fer en el tauler d'anuncis de la seu electrònica de l'Agència, com també en la pàgina web d'aquesta, aquesta última a efectes merament informatius.  
  
València, 30 de novembre de 2021.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
  
  
  
Bases per les quals es regeix el concurs específic per a la provisió del lloc de treball de naturalesa funcionarial número 23 de la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, amb la denominació de tècnic o tècnica superior de gestió administrativa, obert a funcionaris i funcionàries de les administracions públiques.  
  
Primera. Objecte de la convocatòria  
És objecte d'aquesta convocatòria la provisió definitiva, mitjançant concurs específic, del següent lloc de treball de naturalesa funcionarial següent:  
- Lloc de treball número 23  
€ Denominació: tècnic o tècnica superior de gestió administrativa  
- Localitat: València.  
- Règim Jurídic: Funcionarial  
- Subgrup professional A1  
- Nivell Complement destinació: 24  
€ Nivell Complement específic: 48  
€ Forma de provisió: concurs específic obert a altres administracions públiques  
- Requisits:  
- Títol universitari de llicenciatura en dret, econòmiques, ciències del treball, gestió i administració pública o títol universitari oficial de grau equivalent  
- Experiència d'almenys quatre anys en l'àmbit general de les funcions pròpies del lloc  
- Formació específica en gestió integral recursos humans  
Mèrits:  
- Coneixements en:  
- Contractació i transparència del sector públic  
- Gestió patrimonial  
- Funció Pública  
- Coneixements de valencià.  
- Funcions:  
Sota la direcció del cap o de la cap de l'Àrea d'Administració, Recursos Humans i Gestió Econòmica, li correspon l'exercicit de les funcions següents:  
1. Executar i controlar la gestió de recursos humans, amb especial implicació en:  
- Col·laborar en l'estudi i elaboració de les instruccions i circulars internes que procedisquen i que afecten l'organització i condicions de treball del personal de l'Agència.  
- Col·laborar en l'elaboració i confecció de nòmines mensuals i quotes socials.  
- Portar la gestió del registre de personal, de llocs de treball i de condicions de treball de l'Agència.  
2. Executar els processos de provisió definitiva i temporal dels llocs de treball.  
3. Proposar, preparar i gestionar les necessitats de contractació de l'administració i recursos humans de l'Agència.  
4. Dirigir el funcionament del registre general i de l'arxiu de documents de l'área.  
5. Col·laborar en el compliment de les obligacions de transparència que incumbisquen administració i recursos humans.  
6. Les altres tasques que li encomane el cap o la cap d'Àrea d'Administració, Recursos Humans i Gestió Econòmica o la Direcció de l'Agència.  
  
Segona. Normativa reguladora del procediment de provisió  
El procediment de provisió es regula per aquestes bases específiques i seran aplicable les següents normes:  
- Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre (TREBEP).  
  
- Llei 4/2021, de 16 d'abril, de la Generalitat, de la funció pública valenciana (LFPV).  
- Llei 39/2015, d'1 d'octubre, del procediment administratiu comú de les administracions públiques (LPACAP).  
- Llei 40/2015, d'1 d'octubre, del règim jurídic del sector públic (LRJSP).  
- Llei 70/1978, de 26 de desembre, de reconeixement de serveis previs en l'administració pública.  
- Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana.  
- Reglament de funcionament i règim interior de 27 de juny de 2019, de l'Agència (DOGV 8582, 02.07.2019).  
- Bases generals per a la provisió dels llocs de treball de l'Agència, el sistema de provisió de la qual és el concurs específic, aprovades per la Resolució núm. 565/2021, de 29 de juliol, i modificades puntualment per Resolució núm. 733/2021, de 20 d'octubre, del director de l'Agència. (DOGV s 9147 i 9207, de 10.08.2021 i 03.11.2021, respectivament).  
  
Tercera. Participants  
1. Pot participar en el concurs específic el personal funcionari de carrera de les diferents administracions públiques, institucions públiques i entitats públiques, qualsevol que siga la seua situació administrativa, excepte el personal suspés en ferm mentre dure la suspensió.  
  
2. Les persones que participen en la present convocatòria hauran de posseir els següents requisits:  
- Ser personal funcionari de carrera, integrat en el subgrup de classificació professional A1  
- Títol universitari de llicenciatura en dret, econòmiques, ciències del treball, gestió i administració pública o títol universitari oficial de grau equivalent  
- Experiència d'almenys quatre anys en l'àmbit general de les funcions pròpies del lloc  
- Formació específica en gestió integral recursos humans  
Els requisits de participació han de reunir-se en la data de finalització del termini de presentació de sol·licituds i gaudir-ne durant tot el procediment de provisió fins al moment de la presa de possessió.  
  
  
Quarta. Termini i forma de presentació de sol·licituds  
1. El termini de presentació de sol·licituds és de quinze dies hàbils, comptats a partir de l'endemà de la publicació de la convocatòria del concurs específic en el Diari Oficial de la Generalitat Valenciana.  
  
2. La sol·licitud de participació s'ha d'ajustar al model normalitzat que figura com a annex I, i s'ha de presentar preferentment a través de la Seu Electrònica de l'Agència, https://sede.antifraucv.es/, dirigida a la Unitat de Gestió Administrativa, en el termini assenyalat.  
Així mateix, pot presentar-se la sol·licitud a través dels restants mitjans establits en l'article 16.4 de la LPACAP. En aquests casos, les sol·licituds han de presentar-se en sobre obert per a ser datades i segellades pel personal de les oficines a través de les quals s'efectua la presentació.  
  
3. Si durant el termini de presentació de sol·licituds es presentara més d'una instància, només s'atendrà la presentada en últim lloc, quedant anul·lades les anteriors amb la seua documentació adjunta.  
4. La participació en aquest concurs requereix la presentació dels documents següents:  
- Còpia de document nacional d'identitat o document equivalent.  
  
- Annex I: sol·licitud de participació en el concurs específic.  
- Annex II: declaració responsable compliment requisits experiència i formació i mèrits de formació i perfeccionament.  
- Annex III o document equivalent: certificat de serveis o informe acreditatiu de l'experiència com a requisit.  
- Annex IV o document o documents equivalents: certificat d'altres mèrits.  
- Memòria  
Els annexos III i IV o documents equivalents, podran aportar-se fora del termini de presentació d'instàncies, encara que sempre dins dels deu dies següents a la data de la seua finalització, en el cas que, havent sigut sol·licitat aquell dins el termini referit, i així s'acredite adjuntant el justificant de la sol·licitud, no se'n dispose per causa que no li resulte imputable.  
Els models dels annexos I, II, III i IV per a emplenar, es troben disponibles en la pàgina web   
https://www.antifraucv.es/informacion-institucional-y-de-organizacion/  
Els annexos d'aquest concurs s'han de emplenar d'acord amb les instruccions que s'hi contenen.  
5. Al costat de la relació numerada de requisits de formació i mèrits de formació que es formule en l'annex II, subscrita per la persona participant, s'aportarà còpia de la documentació justificativa dels al·legats.  
  
D'acord amb l'article 28.7 de la Llei 39/2015, d'1 d'octubre, del procediment administratiu comú de les administracions públiques, els candidats s'han de responsabilitzar dels documents que presenten. Tanmateix, quan la rellevància del document ho exigisca o hi haja dubtes derivats de la qualitat de la còpia, es pot sol·licitar l'exhibició de la informació original d'acord amb l'article 27 d'aquesta llei.  
  
S'haurà de concretar en l'annex II la relació de cursos que s'al·leguen com a requisits de formació, sense perjudici que aquests siguen també al·legats com a mèrits de formació.  
La documentació acreditativa dels requisits de formació i dels mèrits de formació ha de presentar-se numerada i en el mateix ordre en què es relacione en l'annex II.  
No es pot tenir en en compte la presentació de documentació acreditativa de requisits o mèrits que no hagen sigut al·legats pel personal concursant en la sol·licitud de participació.  
  
Cinquena. Publicitat  
La publicitat dels actes i els acords que es dicten en desenvolupament d'aquesta convocatòria s'ha de realitzar mitjançant la inserció en el tauler d'anuncis de la seu electrònica de l'Agència.  
A través d'aquest mig s'han de fer públiques les valoracions provisionals i definitives de les persones candidates, com tambè, si escau, les causes d'exclusió, amb indicació dels terminis per a la presentació de reclamacions i/o al·legacions.  
  
Sisena. L'Òrgan Tècnic de Provisió  
1. L'Òrgan Tècnic de Provisió (d'ara en avant, OTP) s'ha de conformar ajustat als principis de professionalitat i especialització dels seus membres i s'ha de adequar al criteri de paritat entre home i dona. El seu funcionament s'ha de ajustar als principis d'imparcialitat i objectivitat.  
  
S'ha de garantir la participació de les organitzacions sindicals de conformitat amb el que hi ha disposat per l'article 111.4 de l'LFPV. A tal fi, les organitzacions sindicals que formen part de la Taula de Negociació de l'Agència han de rebre informació sobre el desenvolupament de aquest procediment de provisió, i hi poden participar, com a observadors, un representant de cadascuna en les diferents fases i actes que integren aquest procediment.  
No es vulnerarà el principi d'igualtat de dones i homes en la valoració del concurs, ni s'hi ha de incorrer en discriminació directa ni indirecta.  
Ha de estar integrat per cinc funcionaris o funcionàries de carrera, quatre de l'Agència i un altre d'una altra administració pública, dels quals, un n'exerceix la presidència i un altre la secretaria.  
Els suplents substituiran amb veu i amb vot als titulars en cas d'absència justificada.  
La classificació professional dels membres del OTP haurà de ser igual o superior a la del subgrup professional del lloc de treball objecte de la convocatòria i, almenys, més de la meitat dels membres ha de posseir una titulació corresponent a la mateixa àrea de coneixements que l'exigida en la convocatòria.  
L'OTP pot sol·licitar de l'òrgan convocant la designació de persones expertes que en qualitat d'assessors actuaran amb veu, però sense vot. Tant la sol·licitud com la designació d'aquestes ha de constar per escrit en l'expedient.  
En tot cas, l'Agència facilitarà les tasques de l'OTP, i proporcionant-li tot el suport administratiu que necessite per a la resolució del concurs.  
L'OTP no pot constituir-se ni actuar sense l'assistència d'almenys la meitat dels components, i hi han deser presents necessàriament les persones que ostenten la presidència i la secretaria, o els qui els substituïsquen. L'OTP ha de resoldre, per majoria dels vots de les persones integrants presents, tots els dubtes que sorgisquen derivades de l'aplicació de les normes contingudes en aquestes bases, i ha de determinar l'actuació procedent en els casos no previstos.  
En cada reunió de l'OTP poden participar els qui hagen sigut designats com a titulars, i en la seua absència, els suplents, però no poden substituir-se entre si en una mateixa reunió. Si una vegada constituït l'OTP i iniciada la reunió s'absentara la persona que ostenta la presidència, aquesta ha de designar, entre els que exercisquen el càrrec de vocal i es troben presents en la sessió, la persona que l'ha de substituir durant la seua absència.  
Les persones que formen part de l'OTP, a l'efecte de gratificacions i indemnitzacions, es regeixen pel que hi ha disposat en el Decret 24/1997, d'11 de febrer, del Consell de la Generalitat Valenciana i les seues posteriors modificacions.  
2. Correspon a l'OTP, finalitzat el termini de presentació de sol·licituds de participació:  
2.1. La comprovació del compliment dels requisits exigits en la convocatòria.  
A aquest efecte, són corregibles els errors de fet o formals assenyalats en l'article 68 de la Llei 39/2015, d'1 d'octubre, del procediment administratiu comú de les administracions públiques, com són les dades personals de la persona candidata, lloc indicat a l'efecte de notificacions, data, signatura o òrgan al qual es dirigeix.  
No és corregible, i, per tant, és causa d'exclusió per afectar el contingut essencial de la sol·licitud:  
- Presentar la sol·licitud de manera extemporània.  
- La falta de presentació de qualsevol annex exigit en la present convocatòria a la finalització del termini de presentació de la sol·licitud o, per al cas dels annexos III i IV o documents equivalents, en el termini ampliat en l'apartat 4, de la base quarta, sempre que s'haguera advertit i s'haguera adjuntat el justificant de la sol·licitud corresponent.  
- La no presentació de la memòria en el termini habilitat per a la presentació de la sol·licitud.  
2.2. La valoració dels mèrits de totes dues fases.  
2.3. Actuacions en la primera fase.  
Realitzada la comprovació del compliment dels requisits de participació i la valoració dels mèrits de la primera fase, l'OTP ha de formular:  
  
a) Una primera relació comprensiva de la totalitat del personal concursant admés, ordenada de major a menor puntuació total, amb indicació de l'obtinguda en els apartats a què es refereix aquesta primera fase, concretant, si escau, els requisits de participació i/o mèrits al·legats que hagen de ser acreditats documentalment.  
b) Una segona relació de les persones que hagen de ser excloses del procediment, amb indicació de la causa que motive la seua exclusió.  
Aquestes relacions han de ser exposades al públic en el tauler d'anuncis de la seu electrònica de l'Agència.  
Les persones concursants disposen d'un termini de deu dies hàbils, comptadors des de l'endemà de la publicació de les relacions indicades, per a formular les al·legacions i/o les reclamacions que consideren oportunes i, si escau, justificar el que estimen pertinent davant l'OTP.  
Finalitzat el termini de deu dies hàbils, les al·legacions i/o reclamacions presentades han de ser resoltes per l'OTP i s'han de publicar en el tauler d'anuncis de la seu electrònica de l'Agència les relacions definitives enumerades en els apartats a i b precedents.  
2.4. Actuacions en la segona fase.  
Realitzada la valoració de la segona fase, l'OTP ha de formular la proposta d'adjudicació provisional a l'òrgan convocant, que ha de incloure:  
a) Una primera relació comprensiva de la totalitat del personal concursant que haja superat la fase anterior, ordenada de major a menor puntuació total, amb indicació de la puntuació obtinguda per cada participant en els subapartats d'aquesta segona fase. Així mateix, en la relació s'identificarà la persona participant a qui provisionalment se li adjudica el lloc d'acord amb aquesta valoració.  
b) Una segona relació de les persones que hagen de ser excloses del procediment, amb indicació de la causa que motive l'exclusió.  
Aquestes relacions han de ser exposades al públic en el tauler d'anuncis de la seu electrònica de l'Agència.  
Les persones concursants disposen d'un termini de deu dies hàbils, comptadors des de l'endemà de la publicació de les relacions indicades, per a formular les al·legacions i/o reclamacions que consideren oportunes i, si escau, justificar el que estimen pertinent davant l'OTP.  
  
Finalitzat el termini de deu dies hàbils, les al·legacions i/o les reclamacions presentades seran resoltes per l'OTP, publicant-se en el tauler d'anuncis de la seu electrònica de l'Agència les relacions definitives enumerades en els apartats a i b precedents, amb identificació del participant a qui se li adjudicaria el lloc d'acord amb la valoració definitiva.  
  
2.5. A continuació, correspon l'OTP elevar la proposta definitiva de resolució del concurs a l'òrgan convocant a fi que, si escau, l'aprove i dicte la resolució definitiva.  
Amb caràcter previ a la formulació de la proposta definitiva de resolució del concurs, l'OTP ha de requerir a l'aspirant proposat perquè aporte, si escau, en un termini màxim de deu dies hàbils la documentació original acreditativa dels requisits i mèrits al·legats.  
3. Les puntuacions atorgades, com també la valoració final, han de reflectir-se en les actes que s'han de alçar a aquest efecte.  
4. L'OTP pot, en qualsevol moment, sol·licitar als interessats o les interessades els aclariments o, si escau, la documentació addicional que estime necessària per a la comprovació dels requisits i els mèrits al·legats.  
5. L'OTP té la consideració d'òrgan col·legiat en les seues actuacions, i li són aplicable els articles corresponents al funcionament d'aquests òrgans en la l'RJSP. L'abstenció i recusació dels membres de l'OTP es regularà pel que disposa la l'RJSP en els articles 23 i 24.  
  
Els membres de l'OTP, una vegada tancat el termini de presentació d'instàncies, i tenint en compte la relació dels participants en el procediment, si adverteixen un possible conflicte d'interés, han de posar aquesta situació via declaració responsable, i s'han de activar, si escau, els mecanismes d'abstenció previstos en l'esmentat article 23 de la l'RJSP.  
  
  
Setena. Mèrits computables  
1. Es valoraran com a mèrits els obtinguts o en condicions d'obtenir-se en la data en què finalitze el termini de presentació d'instàncies per a participar en aquest concurs específic, i s'han d'al·legar, en tot cas, en la sol·licitud de participació.  
S'entén per mèrits en condicions d'obtenir-se, aquells dels quals no es disposa del certificat corresponent per trobar-se pendent d'expedició, sempre que la data a què es tinguera dret el seu reconeixement siga anterior a la finalització del termini de presentació de la sol·licitud de participació.  
2. Com a regla general, un mèrit no pot ser puntuat en més d'un apartat o subapartat. S'exceptuen determinats períodes computats en l'apartat «Antiguitat», que hagen de ser inclosos també en els apartats de «Pertinença subgrup de classificació professional» i/o «Experiència».  
  
3. Només s'han de valorar els mèrits al·legats per les persones participants quan aquestes acrediten el compliment de les condicions configurades com a requisits en la relació de llocs de treball aprovada i publicada en el DOGV.  
  
Octava. Valoració dels mèrits  
1. La puntuació màxima a obtindre en la valoració dels mèrits serà de 40 punts, com a suma als punts atribuïts a les dues fases següents:  
  
- Primera fase: Es valoren els mèrits enunciats en els apartats A, B i C de la base novena, d'acord amb els criteris establits en aquesta.  
  
La puntuació màxima per aquesta fase serà de 22 punts.  
En aquesta fase, la puntuació mínima exigida serà de 8 punts sobre els 22 punts totals que s'assenyalen en els apartats A, B i C de la base novena.  
La no obtenció d'aquesta puntuació mínima determinarà la impossibilitat del passar a la fase segona del procediment.  
- Segona fase: Consisteix en la presentació d'una memòria que ha de ser objecte d'exposició.  
A l'efecte de comprovar els coneixements sobre les característiques i funcions dels llocs convocats, com també les capacitats i aptituds dels candidats s- ha de efectuar una entrevista.  
La puntuació màxima per aquesta fase és de 18 punts, segons la distribució que s'estableix en la base novena.  
S'exigirà, en tot cas, que s'obtinguen, almenys, un total de 9 punts sobre els 18 punts assignats a aquesta fase, i superar o igualar les puntuacions mínimes parcials indicades en la base novena.  
Només poden ser proposats per a nomenament els qui hagueren obtingut les puntuacions mínimes.  
  
Novena. Mèrits i criteris de valoració  
Es valoren els mèrits que tot seguit es relacionen, d'acord amb els criteris i puntuacions que es fixen en cadascun dels apartats següents:  
  
  
PRIMERA FASE Puntuació màxima total  
22 punts  
A) Antiguitat, nivell competencial reconegut i pertinença al subgrup de classificació professional 6,5 punts  
B) Formació 8,5 punts  
C) Experiència 7 punts  
   
SEGONA FASE Puntuació màxima total  
18 punts  
 Puntuació total màxima Puntuació mínima a obttindre  
Memòria y entrevista Memòria 11 6  
 Entrevista 7 3  
  
TOTAL MÀXIM PUNTUACIÓ PRIMERA I SEGONA FASE 40 punts  
  
  
PRIMERA FASE  
A) Antiguitat, nivell competencial reconegut i pertinença al subgrup de classificació professional.  
La puntuació màxima possible que cal obtenir en aquest apartat serà de 6,5 punts, d'acord amb els criteris i puntuacions establits en els següents subapartats:  
  
A) Antiguitat, nivell competencial reconegut i pertinença al subgrup de classificació professional Puntuació màxima  
1. Antiguitat 2 punts  
2. Nivell competencial reconegut 2 punts  
3. Pertinença al subgrup de clasificació professional 2,5 punts  
Total màxim puntuació apartat A) 6,5 punts  
  
  
No es computen els serveis prestats simultàniament amb uns altres igualment al·legats, sense perjudici del que s'estableix a aquest efecte en la base setena.  
1. Antiguitat:  
Es valora el temps de servei en actiu com a personal funcionari de carrera en qualsevol administració pública. A aquest efecte, també es computen els serveis reconeguts a l'empara del que hi ha disposat en la Llei 70/1978, de 26 de desembre, de reconeixement dels serveis previs en l'administració pública.  
L'antiguitat es valorarà a raó de 0,01 punts per cada mes complet de serveis en actiu, fins a un màxim de 2 punts.  
2. Nivell competencial reconegut:  
Es valorarà el nivell competencial reconegut, sempre que es trobe dins l'interval corresponent al subgrup professional en què estiga classificat el lloc de treball objecte de la convocatòria.  
El nivell competencial reconegut és equivalent al grau personal consolidat.  
La puntuació màxima en aquest apartat és de 2 punts d'acord amb la distribución següent:  
  
Nivell competencial reconegut (grau personal consolidat) Punts  
Inferior al del lloc 1,5  
Igual o superior al del lloc 2  
  
  
En cas que els participants concursen sense nivell de complement de destínació, s'enten que presten els seus serveis en un lloc del nivell mínim corresponent al subgrup professional en el qual estiga classificat el lloc de treball objecte de la convocatòria.  
La funcionària o el funcionari que tinga reconegut un grau personal consolidat o que puga tenir-lo consolidat durant el període de presentació de les sol·licituds, ha de reflectir aquesta circumstància en la seua sol·licitud de participació. En cas de trobar-se en tramitació el reconeixement d'aquest grau, la persona interessada haurà d'aportar juntament a la seua sol·licitud la certificació expedida per l'òrgan competent acreditativa d'aquest fet.  
La consideració definitiva depèn de l'acreditació formal quan se li requerisca en el supòsit de l'adjudicació del lloc al seu favor.  
  
3. Pertinença al subgrup de classificació professional:  
Es valora el temps de servei en actiu prestat, com a personal funcionari, de carrera o interí, en el mateix subgrup de classificació que el lloc de treball convocat.  
El temps de servei en actiu prestat es valora a raó de 0,02 punts per mes complet treballat, fins a un màxim de 2,5 punts.  
  
B) Formació.  
La puntuació màxima possible que cal obtener en quest apartat serà de 8,5 punts, d'acord amb els criteris i puntuacions establits en els següents subapartats:  
  
B) Formació Puntuació màxima  
1. Titulacions acadèmiques oficials 1,5 punts  
2. Cursos de formació i perfeccionament 3 punts  
3. Coneixements de valencià 3 punts  
4. Coneixements d'idiomes comunitaris 1 punt  
Total màxim puntuació apartat B) 8,5 punts  
  
  
1. Titulacions acadèmiques oficials adequades respecte al lloc de treball a proveir. Fins a un màxim de 1,5 punts.  
Es valora el fet de tenir titulació acadèmica oficial de superior nivell al que s'exigeix per a l'accés al subgrup professional en el qual està classificat el lloc objecte de la convocatòria, o més d'una titulació acadèmica d'igual nivell a l'exigit; en tots dos casos que es consideren adequades respecte al lloc de treball que s'ha de proveir; a exclusió del que siga necessari per a l'accés al subgrup professional corresponent o configurat com a requisit per a l'accés al lloc.  
Per aquest subapartat pot obtener-se la puntuació següent:  
  
Titulacions acadèmiques oficials Màxim  
1,5 punts  
- Doctorat, màster universitari oficial, llicenciatura o equivalent. 1,5 punts  
- Grau universitari 1 punt  
  
  
Són objecte de valoració:  
- Les expressament relacionades com a requisits del lloc de treball, a exclusió de l'al·legada com a requisit.  
- Titulacions acadèmiques oficials el pla d'estudis de les quals continga o estiga relacionat amb els àmbits materials definits com a mèrits per al lloc convocat, que són objected'enumeració en l'apartat 2 següent, relatiu als cursos de formació i perfeccionament adequats respecte del lloc de treball convocat. En tot cas, tenen una valoració automàtica, sense necessitat de prova per part de l'aspirant la titulacions acadèmiques que versen sobre la branca del coneixement de ciències socials i jurídiques, en l'àmbit de l'administració i gestió pública, ciències polítiques, sociologia, ciències jurídiques, dret, economia, administració i direcció d'empreses, administració i gestió de la innovació, economia financera i actuarial, ciències del treball, relacions laborals i recursos humans. Tot això, sense perjudici que, per a la valoració de qualsevol altra titulació acadèmica oficial, la persona aspirant, haja de presentar la prova de l'adequació al lloc de treball convocat, corresponent la decisió sobre la seua valoració o no a l'OTP.  
  
  
2. Cursos de formació i perfeccionament adequats respecte del lloc de treball convocat.  
Es consideren adequades respecte del lloc de treball convocat, les accions formatives, rebudes o impartides, sobre les següents matèries:  
  
- Contractació pública  
- Transparència del sector públic  
- Gestió Patrimonial (règim patrimonial de les administracions públiques i la administración d'aquestes)  
- Funció pública: règim jurídic del personal empleat públic, instruments de gestió de la funció pública, carrera professional, provisió de llocs, situacions administratives, drets dels funcionaris, gestió de nòmines i seguretat social, règim disciplinari i qualsevol altre relacionat amb l'àmbit de la gestió integral dels recursos humans.  
  
Els cursos no inclosos en la relació anterior es valoraren si estan relacionats directament amb les funcions del lloc de treball, correspon al participant que els al·legue la prova de la relació del contingut.  
  
Es valoren les accions formatives rebudes o impartides sobre els àmbits materials indicats, fins a un màxim de 3 punts, de conformitat amb el que hi ha indicat a continuació:  
Cursos rebuts o impartits de duració igual o superior a 15 hores, convocats, gestionats o homologats per l'Institut Valencià d'Administració Pública (d'ara en avant, IVAP), per l'Institut Nacional d'Administració Pública (d'ara en avant, INAP), per centres de formació de personal empleat públic o per organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos.  
  
No puntuen els cursos de valencià, els cursos d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans o d'adaptació del règim jurídic a la naturalesa dels llocs que s'ocupen, seminaris, simposis, màster i similars.  
Així mateix, i en el supòsit de cursos rebuts o impartits, aquests es valoraran per una sola vegada, no sent susceptibles de ser valorades successives edicions d'un mateix curs.  
Aquells cursos en la certificació dels quals no n'aparega la durada, no són objecte de valoració.  
No es pot acumular la puntuació d'un curs que haja sigut rebut i impartit, i en aquest cas s'atorgarà la puntuació més alta que li puga correspondre.  
Es valoren els cursos certificats o en condicions de ser-ho, d'acord amb el que hi ha indicat en la base setena, apartat 1r, paràgraf 2n, d'acord amb la següent escala:  
I. Cursos, rebuts o impartits, en els deu anys anteriors a la data de publicació de la convocatòria:  
a) De 100 o més hores: 1 punt  
b) De 75 o més hores: 0,750 punts  
c) De 50 o més hores: 0,500 punts  
d) De 25 o més hores: 0,250 punts  
e) De 15 o més hores: 0,150 punts  
II. Cursos, rebuts o impartits, que s'hagen realitzat amb data anterior a més de deu anys a la de la publicació de la convocatòria:  
a) De 100 o més hores: 0,500 punts  
b) De 75 o més hores: 0,375 punts  
c) De 50 o més hores: 0,250 punts  
d) De 25 o més hores: 0,125 punts  
e) De 15 o més hores: 0,075 punts  
III. Altres títols de postgrau expedits per les universitats, sempre que no hagen servit per a l'accés al subgrup professional del lloc convocat, als quals s'atribueix la puntuació següent:  
a) Es valoren els màsters propis d'acord a la següent escala:  
- Per màster de 90 o més crèdits: 1,250 punts  
- Por màster de menys de 90 crédits: 1 punt.  
b) Resta títols universitaris de postgrau:  
- De 300 o més hores: 1 punt  
- De 200 o més hores: 0,750 punts  
- De 100 o més hores: 0,500 punts  
  
3. Coneixements de valencià. Es valora fins a un màxim de 3 punts acreditant-se mitjançant la presentació del corresponent certificat expedit, homologat o revalidat per la Junta Qualificadora de Coneixements de Valencià. La valoració dels coneixements de valencià es correspon amb els certificats de nivell expedits per la Junta o aquell al qual s'homologue o revalide, segons el que hi ha prvist en la normativa sobre certificats oficials administratius de coneixement del valencià en vigor.  
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc a proveir, d'acord amb el que hi ha previst en la relació de llocs de l'Agència. En aquest cas, els certificats obtinguts es valoren igualment, però es resta la puntuació corresponent al nivell establit com a requisit.  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegeixen 0,5 punts sense superar el màxim de 3 punts.  
La valoració s'efectuarà d'acord amb la escala següent:  
  
Ordre de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedeix la JQCV, i s'homologuen i es revaliden altres títols o certificats. Ordre 7/2017, de 2 de març, de la Conselleria d'Educació, Investigació, Cultura i Esport (DOGV 7993, 6 de març). Punts per nivell  
Oral A2 0,15 punts  
Elemental B1 0,5 punts  
- B2 1 punt  
Mitjà C1 1,5 punts  
Superior C2 2,5 punts  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) +0,5 punts  
  
  
Cal tenir en compte el que hi ha disposat en l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats o en la normativa que es trobe en vigor a data de la corresponent convocatòria.  
  
4. Coneixements d'idiomes comunitaris. Es valora fins a un màxim d'1 punt.   
Es valora el coneixement de llengües oficials de la Unió Europea, diferents de la llengua espanyola, segons els nivells especificats, i s'han de acreditar documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), com també tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint-ne en compte les modificacions posteriors per ordre de la conselleria competent en matèria d'educació.  
  
El coneixement de cada idioma comunitari es valora, puntuant per curs o l'equivalència si es tracta de cicles de l'escola oficial d'idiomes, o de nivells o certificats segons el marc comú europeu de referència (nivell bàsic, nivell intermedi i nivell avançat), d'acord amb l'escala que es detalla en la taula adjunta a aquest punt.  
  
La valoració del coneixement de qualsevol idioma comunitari s'efectua puntuant exclusivament el nivell més alt obtingut per cada idioma, i sempre que no constituïsca un requisit del lloc establit en la convocatòria, d'acord amb el que hi ha previst en la relació de llocs de l'Agència. En aquest cas, els certificats obtinguts es valoren igualment, però es resta la puntuació corresponent al nivell establit com a requisit.  
Les equivalències entre els ensenyaments regulats pel Reial decret 967/1988, de 2 de setembre, i els regulats pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta.  
  
Pla antic RD 967/6316 LC 1629/2006 Certificació  
MCER (LO  
8/2013) Puntuació  
1r curs 1r Cicle Elemental 1r Nivell Bàsic 1r d'A2 0,10  
2n curs 2n Cicle Elemental 2n Nivell Bàsic  
Certificat Nivell Bàsic 2n d'A2  
Certificat nivell A2 0,26  
€ - 1r Nivell Mitjà 1r de B1 0,36  
3r curso 3r Cicle Elemental  
Certificat Elemental 2n Nivell Mitjà  
Certificat Nivell Mitjà 2n de B1  
Certificat nivell B1 0,53  
4t curso 1r Cicle Superior 1r Nivell Superior 1r de B2 0,66  
Revàlida/  
Títol d'idioma  
 2n Cicle Superior  
Certificat Aptitud 2n Nivell Superior  
Certificat Nivell Superior 2n de B2  
Certificat nivell B2 0,83  
 Certificat nivells C1 y C2 1  
  
  
C) Experiència.  
Es valora, fins a un màxim de 7 punts, l'exercici de llocs de treball del mateix subgrup professional, com a personal funcionari de carrera o interí, d'acord amb els següents criteris i valoració:  
  
a) Exercici de llocs de treball amb tasques idèntiques o directament relacionades amb el lloc que s'ha d'ocupar, segons descripció de funcions assignades al lloc convocat.  
A aquest efecte s'entén que hi ha exercici de lloc de treball amb tasques idèntiques o directament relacionades, quan s'acredite l'exercici de la majoria de les funcions descrites en la relació de llocs de treball.  
  
Es valora aquest exercici específic d'acord amb les escales següents:  
  
1. Per mes complet treballat des de la data de la publicació de la convocatòria fins a 6 anys complets anteriors:  
A raó de 0,10 punts per mes.  
2. Per mes complet treballat, entre els 6 anys i 1 dia anteriors i els 15 anys anteriors  
A raó de 0,075 punts per mes.  
b) Exercici de llocs de treball amb adscripció a algunes de les àrees funcionals i/o materials sobre la base de les funcions o mèrits del lloc de treball o acompliment de tasques que guarden similitud amb les funcions, el contingut tècnic i l'especialització del lloc de treball.  
No es computarà el temps d'exercici de llocs de treball amb anterioritat als 15 anys previs a la data de la convocatòria.  
Es valorarà aquest exercici específic d'acord amb la següent valoració:  
A raó de 0,075 punts per mes.  
El certificat o l'informe acreditatiu d'aquest mèrit, experiència, acreditat d'acord amb algun dels apartats, a o b, ha de contenir la definició detallada de les funcions o les tasques concretes desenvolupades per la persona concursant en l'exercici del lloc o els llocs corresponents, o la seua adscripció a alguna de les àrees indicades en la convocatòria i el període temporal en el qual han sigut exercides.  
D'acord amb la descripció de funcions d'aquest lloc de treball en la relació de llocs de treball vigent, l'exercici ha de tenir per objecte i acreditar-se amb relació als àmbits funcionals o materials següents:  
  
- Contractació pública  
- Transparència del sector públic  
- Funció Pública:  
- Règim jurídic del personal empleat públic  
- Instruments de gestió de la funció pública  
- Carrera professional  
- Provisió de llocs  
- Situacions administratives  
- Drets dels funcionaris  
- Gestió de nòmines i seguretat social, i qualsevol altre àmbit relacionat amb la gestió integral dels recursos humans.  
- Organització del Registre General i arxiu de documents de l'àrea.  
  
  
Segona fase:  
1. Consisteix en la presentació d'una memòria que ha de ser objecte d'exposició, s'ha d'efectuar una entrevista estructurada dirigida a comprovar els coneixements de les persones aspirants amb relació a les funcions pròpies del lloc de treball i la seua capacitat i aptituds per a assumir les responsabilitats pròpies d'aquest.  
Les persones participants han de presentar una Memòria, elaborada personalment, relacionada amb el contingut funcional del lloc convocat, que ha de contenir un pla per a exercir el lloc convocat, amb les possibles iniciatives respecte a organització i treball, les seues característiques, i totes aquelles altres qüestions que la persona aspirant considere d'interés o importància.  
Per a l'elaboració de la memòria, les persones participants podran prendre com a base la informació que hi ha en la pàgina web de l'Agència (https://www. antifraucv.es), especialment, en el seu portal de transparència, en el perfil de contractant de la plataforma de contractació del sector públic, com també qualsevol altra que es considere important, s'han de citar expressament les fonts d'informació utilitzades en les referències de la memoria esmentada.  
2. Format i extensió de la memòria:  
- La memòria s'ha de presentar, subscrita electrònicament pel participant, en la mateixa data que la sol·licitud d'admissió i resta d'annexos.  
- En cap cas s'admetrà la presentació de la memòria amb posterioritat a la finalització del termini de presentació de sol·licituds de participació en el concurs específic.  
- L'extensió de la memòria no pot superar les 20 pàgines (10 fulls a doble cara), excloses la portada i índex, si escau. Pot annexar-se un nombre màxim de 4 pàgines amb diagrames i/o gràfics.  
- S'ha de presentar mecanografiada, en DIN-A4, en tipus de lletra Arial 11, alineació justificada, espaiat anterior 6 punts, espaiat posterior 6 punts, interlineat senzill i amb marges superior i inferior de 2,5 cm i marges dret i esquerre de 3 cm. Al peu de pàgina han de figurar les inicials de la persona aspirant i el nombre/total de pàgines.  
  
3. La valoració de la segona fase es realitza d'acord als criteris que fixe l'OTP, que s'han de publicar en el tauler d'anuncis de la seu electrònica de l'Agència per a coneixement de totes les persones aspirants. A aquest efecte, la publicació dels criteris de valoració de la memòria s'ha de fer abans que l'OTP comence a avaluar-les i, quant als criteris de valoració de l'entrevista, s'han de fer públics, amb una antelació mínima de quaranta-vuit hores hàbils a la celebració de la primera.  
  
4. L'OTP ha de convocar les persones participants a fi de celebrar l'entrevista, la durada de la qual no pot excedir de quaranta-cinc minuts, que té per objecte l'exposició i defensa pública de la memòria presentada, com també, si escau, la verificació, la precisió o l'aclariment sobre qualsevol particular relacionat amb els seus mèrits al·legats.  
L'assistència a l'entrevista és requisit indispensable per a poder superar aquesta segona fase i optar a l'adjudicació del lloc convocat.  
  
S'ha de deixar constància de l'entrevista, en garantia de l'objectivitat i transparència del procediment i dels drets de les persones interessades, mitjançant l'enregistrament audiovisual. Els enregistraments estaran sotmesos al que hi ha previst en la normativa vigent en matèria de protecció de dades de caràcter personal.  
5. La puntuació final de cada aspirant s'obté amb la mitjana aritmètica de les puntuacions atorgades per cadascun dels membres de l'OTP, se n'han de rebutjar a aquest efecte la màxima i la mínima concedides o, si escau, una de les que apareguen repetides com a tals.  
Cadascun dels membres de l'OTP ha de realitzar un informe en el qual es detalle de manera adequada la valoració de l'entrevista de cada candidat.  
Les puntuacions atorgades, com també la valoració final obtinguda, han de reflectir-se en l'acta que s'ha d'alçar a aquest efecte.  
  
Desena. Resolució d'empats  
Els empats que es produïsquen s'han de dirimir amb l'adjudicació del lloc de treball atesos els criteris següents amb caràcter successiu:  
  
1º. S'adjudica a la persona concursant que acredite un grau de discapacitat superior al 33 per cent per davant de la que no l'acredite. Si l'empat es produïra entre persones amb diversitat funcional, el lloc de treball s'adjudica a la persona amb un major percentatge de discapacitat.  
  
2º. S'adjudica a la persona que haja obtingut major puntuació en algun dels mèrits que a continuació s'indiquen, segons l'ordre de preferència següent:  
a) Formació  
b) Pertinença al subgrup de classificació professional  
c) Antiguitat  
d) Nivell competencial reconegut  
3º. Si persisteix l'empat, el lloc de treball s'adjudica per ordre alfabètic entre els cognoms de les persones empatades, iniciant-se l'ordre per la lletra resultant de l'últim sorteig celebrat a l'efecte de la resolució d'empats en els processos selectius del personal de l'administració de la Generalitat, publicat en el DOGV.  
Onzena. Resolució  
1. Atesa la proposta definitiva que formule l'OTP, segons el que hi ha disposat en l'apartat 2 de la base sisena, el director de l'Agència ha de dictar la resolució definitiva del concurs, que ha de ser publicada en el tauler d'anuncis de la seu electrònica de l'Agència https://sede.antifraucv.es/, sense perjudici de la publicació d'un anunci d'aquesta resolució en el Diari Oficial de la Generalitat Valenciana i en el Butlletí Oficial de Corts.  
2. El termini màxim per a la resolució definitiva d'aquest concurs és de 6 mesos comptadors a partir de l'endemà de la publicació en el Diari Oficial de la Generalitat Valenciana de la convocatòria. Transcorregut aquest termini sense que s'haja fet pública la resolució de la convocatòria, les persones interessades que hagen participat en el procediment poden entendre desestimades les seues sol·licituds per silenci administratiu.  
3. La publicació en el Diari Oficial de la Generalitat Valenciana de l'anunci indicatiu de la resolució definitiva serveix de notificació als interessats. A partir d'aquesta comença a comptar-se el termini possessori a què es refereix la base següent.  
  
Dotzena. Incorporació a l'Agència  
1. El termini d'incorporació al lloc de treball de l'Agència és de tres dies hàbils si no implica canvi de residència del treballador, o d'un mes en cas contrari.  
Aquest termini d'incorporació comença a partir de l'endemà a la publicació en el Diari Oficial de la Generalitat Valenciana de l'anunci indicatiu de la resolució definitiva del concurs.  
2. En cas que la persona designada per a l'adjudicació del concurs es trobara gaudint de vacances o permisos o llicències, el còmput dels terminis per al cessament i la incorporació s'inicia quan finalitzen les vacances, els permisos o les llicències concedides. De la mateixa manera, si es trobara de baixa per incapacitat temporal en el moment de publicar-se la resolució del concurs, el còmput dels terminis s'inicia quan es produïsca l'alta mèdica.  
  
Tretzena. Constitució de bossa  
Totes les persones incloses en la relació comprensiva dels concursants admesos, a què es refereix l'apartat 2.3 de la base sisena, que no siguen designades per a la provisió definitiva del lloc de treball, passen a formar part d'una bossa per al cas de provisió temporal i urgent d'aquest mateix lloc o, si escau, de qualsevol altre lloc vacant del mateix subgrup professional adscrit a la Unitat de Gestió Administrativa, per al qual complisquen els requisits exigits per la relació de llocs de treball de l'Agència vigent.  
L'ordre de crida quedarà determinat per la suma de les puntuacions totals obtingudes en cadascuna de les fases del concurs, ordenades de major a menor puntuació. En cas d'empat, s'ha de dirimir d'acord amb els criteris establits en la base desena.  
La bossa que es constituïsca té una vigència de 2 anys comptadors des de la publicació de la resolució del concurs.  
  
Catorzena. Recursos  
Aquesta convocatòria, les bases i tots els actes administratius que es dicten en el desenvolupament, excepte les actuacions de l'Òrgan Tècnic de Provisió, poden ser impugnats per les persones interessades mitjançant la interposició de recurs contenciós administratiu en el termini de dos mesos comptadors des de l'endemà de la publicació, davant el jutjat contenciós administratiu corresponent. Tanmateix, pot interposar-se potestativament un recurs de reposició davant el mateix òrgan que haja dictat l'acte contra el qual es recorre,, en el termini d'un mes comptador des de l'endemà de la publicació, o qualsevol altre recurs que s'estime procedent. Tot això d'acord amb el que hi ha establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Contra les resolucions i actes de l'Órgan Tècnic de Provisió, com també contra els actes de tràmit que decidisquen directament o indirectament el fons de l'assumpte, determinen la impossibilitat de continuar el procediment o produïsquen indefensió o perjudici irreparable a drets i interessos, pot interposar-se recurs d'alçada davant el director de l'Agència en el termini d'un mes, d'acord amb l'article 121 de la Llei 39/2015, d'1 d'octubre.